क’क्राझार, 1 जानुवारी 2021: आसाम हायार सेकेन्डारी इडुकेसन काउन्सिल(AHSECजों खुंफुंजानाय हायार सेकेन्डारीनि जोबथा आनजादा फैगौ मार्च दाननि गिबि सप्ताआवनो खुंफुंनो सोलोंथाइ बिफाननि गोजौ थाखोनि मोनसे कमिटिआ थाक-थियारि जाबाय होनना फोरमायथियो। बे बोसोराव गिख्रंथाव कर’ना भाइरासनि थाखाय फरायसालिफोरा गोबाव सम बन्द’ जानानै थानायनि थाखाय HS जोबथा आनजादनि मोनफ्रोमबो आयदानि(बिगियान, फालांगियारि आरो आरिमु ) सेलेबासखौ 30‌ जौखोन्दो खमायगोन होनना बुंथिदों। आसाम हायार सेकेन्डारी इडुकेसन काउन्सिलनि नेहाथारि रमेश चन्द्र चुटिया बिथांयआ फैगौ मार्च दाननि गिबि सप्ताआवनो खुंफुंनो थियारि जाबाय होनना बुंथियो। गुबुन फारसेथिं Central Board of Secondary Education (CBSE) नि थाखो 10 आरो 12 नि आनजादा फैगौ मे दाननि 4 खालारनिफ्राय जुन दाननि 10 खालारनि गेजेराव खुंफुंजागोन । बेजों लोगोसेनो मार्च दाननि 1 खालारनिफ्राय Practical आनजादा खुंफुंजागोन।